CELEX: 32014D0026
Language: lt
Date: 1389916800000
Title: 2014/26/ES: 2014 m. sausio 17 d. Komisijos sprendimas dėl Slovėnijos Respublikos pateikto Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje nurodyto pereinamojo laikotarpio nacionalinio plano (pranešta dokumentu Nr. C(2014) 60)

21.1.2014   
            
            
               LT
            
            
               Europos Sąjungos oficialusis leidinys
            
            
               L 16/38
            
         
      KOMISIJOS SPRENDIMAS
   
   2014 m. sausio 17 d.
   dėl Slovėnijos Respublikos pateikto Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje nurodyto pereinamojo laikotarpio nacionalinio plano
   (pranešta dokumentu Nr. C(2014) 60)
   (Tekstas autentiškas tik slovėnų kalba)
   (2014/26/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 32 straipsnio 5 dalies antrą pastraipą,
   kadangi:
   
               (1)
            
            
               pagal Direktyvos 2010/75/ES 32 straipsnio 5 dalies pirmą pastraipą Slovėnijos Respublika 2012 m. gruodžio 14 d. Komisijai pateikė savo pereinamojo laikotarpio nacionalinį planą (PLNP) (2);
            
         
               (2)
            
            
               vertindama PLNP išsamumą, Komisija nustatė, kad buvo neteisingai taikoma kurą deginančių įrenginių, kuriuos sudaro skirtingų tipų blokai ir (arba) kuriuose deginamas kelių rūšių kuras, įnašo į PLNP ribas skaičiavimo metodika, ir kad nustatant vieno įrenginio įnašą į SO2 ribas buvo taikomi du skirtingi metodai. Komisija taip pat pažymėjo, kad skaičiuojant vidutinį metinį išmetamųjų dujų srautą kai kurie taikyti perskaičiavimo koeficientai buvo per aukšti ir kad PLNP nebuvo numatytos specialios priemonės užtikrinti, kad nuo 2020 m. liepos 1 d. bus laikomasi taikomų išmetamųjų teršalų ribinių verčių;
            
         
               (3)
            
            
               2013 m. liepos 8 d. raštu (3) Komisija paprašė Slovėnijos valdžios institucijų pateikti trūkstamus duomenis ir informaciją bei atlikti būtinus perskaičiavimus;
            
         
               (4)
            
            
               2013 m. liepos 26 d. raštu (4) Slovėnijos Respublika pateikė papildomą informaciją Komisijai;
            
         
               (5)
            
            
               išsamiau įvertinusi PLNP ir gautą papildomą informaciją, 2013 m. rugsėjo 30 d. (5) Komisija Slovėnijos Respublikai išsiuntė antrą raštą, prašydama ištaisyti vienam įrenginiui pritaikytą išmetamųjų teršalų ribinę vertę, pateikti tikslesnę informaciją dėl perskaičiavimo koeficiento, taikyto skaičiuojant išmetamųjų dujų tūrį, ir paaiškinti, koks metodas bus taikomas skaičiuojant vieno vietinį kietąjį kurą deginančio įrenginio įnašą į SO2 ribas;
            
         
               (6)
            
            
               2013 m. spalio 7 d. raštu (6) Slovėnijos Respublika pateikė prašomą papildomą informaciją apie vieno įrenginio išmetamųjų teršalų ribinės vertės ištaisymą ir kito įrenginio biomasės perskaičiavimo koeficientų ištaisymą ir patvirtino, kad, skaičiuojant vieno įrenginio įnašą į SO2 ribas, bus taikomas minimalus nusierinimo laipsnis pagal Komisijos įgyvendinimo sprendimą 2012/115/ES (7);
            
         
               (7)
            
            
               Komisija įvertino PLNP pagal Direktyvos 2010/75/ES 32 straipsnio 1, 3 ir 4 dalis ir pagal Komisijos įgyvendinimo sprendimą 2012/115/ES;
            
         
               (8)
            
            
               visų pirma, Komisija išnagrinėjo, ar nuoseklūs ir tikslūs duomenys, prielaidos ir skaičiavimai, kuriais remiantis nustatytas kiekvieno į PLNP įtraukto įrenginio įnašas į PLNP nustatytas išmetamų teršalų ribas, ir ar yra nustatyti tikslai ir atitinkami uždaviniai, priemonės ir tvarkaraščiai tiems tikslams pasiekti bei stebėsenos mechanizmas, kurį taikant ateityje bus vertinama, kaip laikomasi reikalavimų;
            
         
               (9)
            
            
               remdamasi pateikta papildoma informacija, Komisija nustatė, kad 2016 m. ir 2019 m. teršalų išmetimo ribos apskaičiuotos pagal tinkamus duomenis ir formules ir kad apskaičiavimai atlikti teisingai. Slovėnijos Respublika pateikė pakankamai informacijos apie priemones, kurios bus įgyvendintos, kad būtų pasiektos išmetamų teršalų kiekio ribos, PLNP įgyvendinimo stebėseną ir ataskaitų teikimą Komisijai;
            
         
               (10)
            
            
               Komisija įsitikino, kad Slovėnijos valdžios institucijos atsižvelgė į Direktyvos 2010/75/ES 32 straipsnio 1, 3 ir 4 dalių bei Įgyvendinimo sprendimo 2012/115/ES nuostatas;
            
         
               (11)
            
            
               Komisija mano, kad įgyvendinant PLNP neturėtų būti pažeisti kiti taikomi nacionalinės ir Sąjungos teisės aktai. Visų pirma, nustatydama atskirų į PLNP įtrauktų kurą deginančių įrenginių leidimų sąlygas, Slovėnijos Respublika turėtų užtikrinti, kad nekiltų pavojus, jog bus pažeisti reikalavimai, nustatyti, inter alia, Direktyvoje 2010/75/ES, Europos Parlamento ir Tarybos direktyvoje 2008/50/EB (8) ir Europos Parlamento ir Tarybos direktyvoje 2001/81/EB (9);
            
         
               (12)
            
            
               pagal Direktyvos 2010/75/ES 32 straipsnio 6 dalį Slovėnijos Respublika turi informuoti Komisiją apie visus vėlesnius PLNP pakeitimus. Komisija turėtų įvertinti, ar tie pakeitimai atitinka Direktyvos 2010/75/ES 32 straipsnio 1, 3 ir 4 dalių bei Įgyvendinimo sprendimo 2012/115/ES nuostatas,
            
         PRIĖMĖ ŠĮ SPRENDIMĄ:
   1 straipsnis
   1.   Remiantis Direktyvos 2010/75/ES 32 straipsnio 1, 3 ir 4 dalimis ir Komisijos įgyvendinimo sprendimu 2012/115/ES, neprieštaraujama pereinamojo laikotarpio nacionaliniam planui, apie kurį pagal Direktyvos 2010/75/ES 32 straipsnio 5 dalį Slovėnijos Respublika pranešė Komisijai 2012 m. gruodžio 14 d. ir kuris iš dalies pakeistas remiantis papildoma 2013 m. liepos 26 d. ir 2013 m. spalio 7 d. atsiųsta informacija (10).
   2.   Įrenginių, kuriems taikomas pereinamojo laikotarpio nacionalinis planas, pavadinimai, tų įrenginių išmetami teršalai, kuriems tas planas taikomas, taip pat taikomos teršalų išmetimo ribos nustatyti priede.
   3.   Slovėnijos valdžios institucijų įgyvendinamas pereinamojo laikotarpio nacionalinis planas neatleidžia Slovėnijos Respublikos nuo prievolės laikytis Direktyvos 2010/75/ES nuostatų dėl teršalų, išmetamų iš atskirų kurą deginančių įrenginių, kuriems taikomas planas, taip pat kitų susijusių Europos Sąjungos aplinkosaugos teisės aktų.
   2 straipsnis
   Komisija vertina, ar būsimi pereinamojo laikotarpio plano pakeitimai, apie kuriuos praneš Slovakijos Respublikos valdžios institucijos, atitinka Direktyvos 2010/75/ES 32 straipsnio 1, 3 ir 4 dalyse bei Įgyvendinimo sprendime 2012/115/ES pateiktas nuostatas.
   3 straipsnis
   Šis sprendimas skirtas Slovėnijos Respublikai.
   
      Priimta Briuselyje 2014 m. sausio 17 d.
      
         
            Komisijos vardu
         
         Janez POTOČNIK
         
         
            Komisijos narys
         
      
   
   
      (1)  OL L 334, 2010 12 17, p. 17.
   
      (2)  Slovėnijos Respublikos pranešimas gautas 2012 m. gruodžio 14 d. raštu; registracijos numeris Ares(2012)1498533.
   
      (3)  Ares(2013)2585617.
   
      (4)  Ares(2013)2843478.
   
      (5)  Ares(2013)3134404.
   
      (6)  Ares(2013)3206629.
   
      (7)  2012 m. vasario 10 d. Komisijos įgyvendinimo sprendimas 2012/115/ES, kuriuo nustatomos taisyklės, susijusios su Europos Parlamento ir Tarybos direktyvoje 2010/75/ES dėl pramoninių išmetamų teršalų nurodytais pereinamojo laikotarpio nacionaliniais planais (OL L 52, 2012 2 24, p. 12).
   
      (8)  2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (OL L 152, 2008 6 11, p. 1).
   
      (9)  2001 m. spalio 23 d. Europos Parlamento ir Tarybos direktyva 2001/81/EB dėl tam tikrų atmosferos teršalų išmetimo nacionalinių ribų (OL L 309, 2001 11 27, p. 22).
   
      (10)  Konsoliduotą PLNP redakciją Komisija užregistravo 2013 m. lapkričio 5 d., registracijos numeris Ares(2013)3409853.
   
      PRIEDAS
      
         Į PLNP įtrauktų įrenginių sąrašas
      
      
                  Numeris
               
               
                  PLNP nurodytas įrenginio pavadinimas
               
               
                  Bendra nominali šiluminė galia 2010 12 31 (MW)
               
               
                  Į PLNP įtraukti teršalai
               
            
                  SO2
                  
               
               
                  NOx
                  
               
               
                  Dulkės
               
            
                  1.
               
               
                  TE-TOL D Ljubljana
               
               
                  481
               
               
                  √
               
               
                  √
               
               
                  √
               
            
                  2.
               
               
                  TET F Trbovlje
               
               
                  350
               
               
                  √
               
               
                  √
               
               
                  √
               
            
                  3.
               
               
                  VIPAP R Krško
               
               
                  56
               
               
                  √
               
               
                  √
               
               
                  √
               
            
                  4.
               
               
                  VIPAP S Krško
               
               
                  60,7
               
               
                  √
               
               
                  √
               
               
                  √
               
            
         
      
         Teršalų išmetimo ribos (tonomis)
      
      
                  Teršalas
               
               
                  2016
               
               
                  2017
               
               
                  2018
               
               
                  2019
               
               
                  2020 1 1–2020 6 30
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  Dulkės
               
               
                  647
               
               
                  477
               
               
                  307
               
               
                  136
               
               
                  68